

**"Инновациялық қызметтi мемлекеттiк қолдау туралы" Қазақстан Республикасының Заңын iске асыру жөнiндегi шаралар туралы**

Қазақстан Республикасы Премьер-Министрінің 2006 жылғы 17 шілдедегі N 206-ө Өкімі

      1. Қоса берiлiп отырған "Инновациялық қызметтi мемлекеттiк қолдау туралы" Қазақстан Республикасының 2006 жылғы 23 наурыздағы 
Заңын
 iске асыру мақсатында қабылдануы қажет нормативтiк құқықтық кесiмдердiң тiзбесi (бұдан әрi - тiзбе) бекiтiлсiн.

      2. Қазақстан Республикасы Индустрия және сауда министрлiгi:
  
      1) орталық мемлекеттiк органдармен бiрлесiп, тiзбеге сәйкес нормативтiк құқықтық кесiмдердiң жобаларын әзiрлесiн және белгiленген тәртiппен Қазақстан Республикасының Үкiметiне бекiтуге енгiзсiн;
  
      2) тиiстi ведомстволық нормативтiк құқықтық кесiмдi қабылдасын және Қазақстан Республикасының Үкiметiн қабылданған шаралар туралы хабардар етсiн.

*Премьер-Министр*

                                             Қазақстан Республикасы
  
                                              Премьер-Министрінің
  
                                             2006 жылғы 17 шілдедегі
  
                                                N 206-ө өкімімен
  
                                                      бекітілген

**"Инновациялық қызметті мемлекеттік қолдау туралы"**
  
**Қазақстан Республикасының 2006 жылғы 23 наурыздағы**
  
**Заңын іске асыру мақсатында қабылдануы қажет нормативтік**
  
**құқықтық кесімдердің тізбесі**

|  |  |  |  |  |
| --- | --- | --- | --- | --- |
| Р/с   N | Нормативтік құқықтық кесімнің атауы | Кесімнің нысаны | Орындауға жауаптылар | Орындау мерзімі |
| 1 | 2 | 3 | 4 | 5 |
| 1. | Технологиялық бизнес-инкубаторлар мен технопарктерді аккредиттеу ережесін және оларға қойылатын біліктілік талаптарын бекіту туралы | Қазақстан Республикасы Үкіметінің қаулысы | ИСМ (жинақтау), БҒМ, "ҰИҚ" АҚ, "ИТТО" АҚ | 2006 жылғы қазан |
| 2. | Бюджет қаражаты есебінен инновациялық гранттар беру және өнеркәсіптік меншік объектілерін енгізу жөнінде қабылданған шаралар туралы есеп беру ережесін бекіту туралы | Қазақстан Республикасы Үкіметінің қаулысы | ИСМ (жинақтау), БҒМ, ЭБЖМ, Қаржымині, "ҰИҚ" АҚ, "ИТТО" АҚ | 2006 жылғы тамыз |
| 3. | Бюджет қаражаты есебінен инновациялық гранттар алуға арналған өтінімдерге мемлекеттік ғылыми-технкалық сараптама және экономикалық сараптама жүргізу ережесін бекіту туралы | Қазақстан Республикасы Үкіметінің қаулысы | ИСМ (жинақтау), БҒМ, ЭБЖМ, Қаржымині, "ҰИҚ" АҚ, "ИТТО" АҚ | 2006 жылғы қыркүйек |
| 4. | Пайдаланылуы ұлттық қауіпсіздік мәселелеріне байланысты зияткерлік меншік объектілеріне ерекше құқықтар алу ережесін бекіту туралы | Қазақстан Республикасы Үкіметінің қаулысы | ИСМ (жинақтау), Әділетмині,БҒМ, ҰҚК, "ҰИҚ" АҚ | 2006 жылғы қараша |
| 5. | Технологиялық бизнес-инкубаторлар мен технопарктердің персоналына және офистік, өндірістік үй-жайларына қойылатын талаптарды айқындау | Уәкілетті органның атауы | ИСМ (жинақтау), "ҰИҚ" АҚ, "ИТТО" АҚ | 2006 жылғы қыркүйек |

**Ескертпе: аббревиатуралардың толық жазылуы**
:
  
 
  
ИСМ          - Индустрия және сауда министрлiгi
  
БҒМ          - Білім және ғылым министрлiгi
  
ЭБЖМ         - Экономика және бюджеттiк жоспарлау министрлiгі
  
Қаржыминi    - Қаржы министрлiгi
  
Әдiлетминi   - Әдiлет министрлiгi
  
ҰҚК          - Ұлттық қауiпсiздiк комитетi
  
"ҰИҚ" АҚ     - "Ұлттық инновациялық қор" акционерлiк қоғамы
  
"ИТТО" АҚ    - "Инжиниринг және технологиялар трансфертi орталығы"
  
               акционерлiк қоғамы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК